Bykans 10 000 skoenwerkers staak | Netwerk24
Bykans 10 000 skoenwerkers staak
Deur Francois Williams 11 Julie 2018 11:08
Skoenwerkers by verskillende skoenfabrieke in die Wes-Kaap en KwaZulu-Natal het vandeesweek begin staak.
Bykans 10 000 werkers van verskillende skoenfabrieke in die Wes-Kaap en KwaZulu-Natal het vandeesweek met ’n loonstaking begin.
Die Cosatu-geaffilieerde klerewerkersvakbond Sactwu sê in ’n verklaring dat 86% van sy lede tot die staking ingestem het.
Dit kom nadat ’n dispuut oor werkgewers se loonaanbod van 6,25% teenoor die vakbond se eis van 9,5% ontstaan het.
André Kriel, hoofsekretaris van Sactwu, sê in ’n verklaring dat loonverhogings in die skoenvervaardigingsbedryf al op 1 Julie in werking moes tree.
Volgens Kriel werk Sactwu saam met die National Union of Leather & Allied Workers (NULAW), en teen Maandag om 13:00 het ’n peiling gewys dat bykans 10 000 werkers aan die staking deelneem.
Van die skoenfabrieke waar werkers sedert Maandag staak, sluit in Oudtshoorn Footwear (600 werkers), Dick Whittington Shoes in KwaZulu-Natal (360 werkers), Bresan Footwear in Pietermaritzburg (130 werkers), SOP Trading in Pietermaritzburg (70 werkers), Watson Shoes in die Suid-Kaap (170 werkers) en Bolton Footwear in Kaapstad (900 werkers).
Meer oor: Cosatu | Staking | Loononderhandelinge
Solidariteit staak dalk oor ‘uitsluiting van wit mense’
Poskantore, Telkom dalk Vrydag toe weens staking
Sassa-staking duur voort